cyanic-selkie/wikianc huggingface dataset:
Internet firibgarligi
Xayriya firibgarligi
Firibgar oʻzini tabiiy ofat, terakt (masalan, 11-sentabr xuruji), mintaqaviy mojaro yoki epidemiya qurbonlariga yordam soʻrab chiqqan xayriya tashkiloti sifatida namoyon qiladi. Katrina to'foni va 2004-yildagi tsunami xayriya firibgarliklarini amalga oshiruvchi firibgarlarning mashhur nishoni boʻlgan. Boshqa soxta xayriya tashkilotlari saraton, OITS yoki Ebola virusini tadqiq qilish, bolalar uylari (firibgar oʻzini bolalar uyida yoki u bilan bogʻliq boʻlgan notijorat tashkilotda ishlaydigan shaxsdek tutadi.), Qizil Xoch va Amerika birdamlik yo'li kabi xayriya tashkilotlari uchun pul yigʻishni maqsad qilib olganlar qiyofasida namoyon boʻlishadi. Soʻnggi yillarda xayriya ishlarini boshlagan odamlar niqobi ostida firibgarlik qilish holatlari koʻp uchramoqda. Bunga Long Island xayriya tashkiloti rahbari Wafa Abbound misol boʻla oʻladi. Abbound million dollarga yaqin pul oʻgʻirlashda aybdor deb toilgan hamda bank firibgarligi, pul yuvish va oʻzlashtirishda ayblangan. Firibgarlar foydalanadigan koʻplab usullar mavjud. Birinchidan, ular odamlardan yordam uchun xayriya qilishni soʻrashadi, koʻpincha onlayn yangiliklarda shu haqda maqolalar joylashtirishadi va ularni mablagʻ jalb qilishga koʻmaklashuvchi soxta hikoyalar bilan mustahkamlashadi. Firibgarning qurbonlari ehson qiluvchi odamlar boʻlib, ular munosib ishda yordam berayotganiga ishonadilar va buning evaziga hech narsa kutmaydilar. Yuborilgandan soʻng, pul ham va firibgar ham tezda koʻzdan gʻoyib boʻlishadi. Jabrlanuvchi baʼzan daromad soligʻidan taxminiy xayr-ehsonlarini chegirib tashlaganidan keyin oʻzini huquqiy muammoga duchor qilishi mumkin. Amerika Qoʻshma Shtatlari soliq qonunchiligida aytilishicha, qilngan xayriyalar faqat nyfyzli notijorat tashkilotlarga qilingan taqdirda chegirib tashlanadi. Firibgar jabrlanuvchiga qilayotgan ehsoni chegirib tashlanishi mumkinligini aytishi va xayriyaning barcha kerakli dalillarini taqdim etishi mumkin, ammo firibgar tomonidan taqdim etilgan maʼlumotlar soxtadir va agar tekshirilsa, firibgarlik natijasida jabrlanuvchi qattiq jazoga tortiladi. Garchi ushbu firibgarliklar, ayniqsa, katta ofatdan keyin eng yuqori muvaffaqiyat koʻrsatkichlariga ega boʻlsa va butun dunyo boʻylab firibgarlar tomonidan qoʻllanilsa-da, jabrlanuvchining oʻrtacha yoʻqotishi boshqa firibgarlik sxemalariga qaraganda kamroq. Buning sababi shundaki, koʻp kutilgan toʻlovni oʻz ichiga olgan firibgarliklardan farqli oʻlaroq, jabrlanuvchi ehson qilish qarz olish ehtimoli kamroq.
Onlayn chipta firibgarligi
Internet-marketing firibgarligining oʻziga xosligi kontsertlar, shoular va sport tadbirlari kabi izlanayotgan tadbirlarga chiptalarni taklif qilishidir. Chiptalar soxta yoki hech qachon yetkazilmaydi. Onlayn chipta agentliklarining koʻpayishi tajribali va insofsiz chipta sotuvchilarning mavjudligi bunday firibgarlikni kuchaytiradi. Koʻpgina bunday firibgarliklar Britaniya chipta agentliklari tomonidan boshqariladi, ammo ular boshqa mamlakatlarda oʻz operatsiyalarini asoslashi mumkin.
AQShda roʻyxatdan oʻtgan „Xclusive Leisure and Hospitality“ tomonidan boshqariladigan 2008-yilgi Pekin Olimpiadasi oʻyinlari chiptalarining „Pekin 2008 chiptalari“ nomi bilan professional tarzda ishlab chiqilgan veb-sayt orqali sotilgani bunga yorqin misol boʻladi. 4-avgust kuni veb-sayt orqali 50 million Avstraliya dollaridan ortiq soxta chiptalar sotilgani xabar qilingan edi. 6-avgust kuni maʼlum boʻlishicha, butunlay Xitoydan tashqarida joylashgan firibgarlik ortidagi shaxs Britaniyalik Terans Shepherd ismli shaxs boʻlgan.
Onlayn sovgʻa kartasi firibgarligi
Chakana sotuvchilar va boshqa korxonalar oʻgʻirlangan kredit karta raqamlari bilan sotib olingan gift kartalardan foydalanishning oldini olish borasida nima qilish mumkinligi haqida tashvishlanayotganligi paytda, kiber jinoyatchilar soʻnggi paytlarda gift kartalardan foydalanishga eʼtibor qaratishmoqda. Xakerlar, oʻgʻirlangan, lekin pul yechilmagan kartalarga tegishli maʼlumotlarni olishga harakat qilishgan. Gift karta maʼlumotlarini oʻgʻirlash usullaridan baʼzilari ularni saqlaydigan chakana savdo tizimlariga kuchli hujumlarni amalga oshiradigan avtomatlashtirilgan botlarni oʻz ichiga oladi. Birinchidan, xakerlar gift karta maʼlumotlarini oʻgʻirlaydilar, chakana sotuvchining onlayn xizmati orqali mavjud balansni tekshiradilar va keyin bu mablagʻlarni tovarlarni sotib olish yoki uchinchi tomon veb-saytida qayta sotish uchun ishlatishga harakat qiladilar. Sovgʻa kartalari qayta sotilgan hollarda, tajovuzkorlar qolgan mablagʻni naqd pulda olishadi, bu pul yuvish usuli sifatida ham ishlatilishi mumkin. Bu xaridorning gift karta tajribasiga, chakana sotuvchining brend idrokiga zarar yetkazadi va unga yirik miqdorda zarar keltirishi mumkin. Gift kartalarini firibgarlik qilishning yana bir usuli — yangi gift kartalarini sotib olish uchun odamning kredit karta maʼlumotlarini oʻgʻirlash.
Ijtimoiy tarmoqlar va firibgarlik
Odamlar ijtimoiy tarmoq profillarida oʻzlari haqida koʻproq shaxsiy maʼlumotlarni (masalan, tugʻilgan kun, elektron pochta, manzil, tugʻilgan shahar va munosabatlar holati) oshkor qilishga moyildirlar. Shaxsning aniqlash mumkin boʻlgan maʼlumotlari firibgarlar tomonidan foydalanuvchilarning shaxsiy maʼlumotlarini oʻgʻirlash uchun ishlatilishi mumkin va bu maʼlumotni ijtimoiy tarmoqlarga joylashtirish firibgarlar uchun uni nazorat qilishni ancha osonlashtiradi.
Onlayn sharhlardagi haqiqiylik muammosi uzoq vaqtdan beri davom etayotgan va naxsli muammodir. 2004-yilda sodir boʻlgan mashhur voqealardan birida Amazonning Kanadadagi sayti tasodifan AQShdagi ilgari anonim boʻlgan minglab kitob sharhlovchilarining haqiqiy shaxsini oshkor qilib yuboradi. Anonimlikdan maqsad shunda ediki, koʻplab mualliflar oʻz kitoblariga ijobiy baho olish uchun soxta ismlardan foydalanishgan. Shuningdek, 72 % ijobiy sharhlar ularni biznesga koʻproq ishonishga undaydi, 88 % esa „toʻgʻri sharoitlarda“ shaxsiy tavsiyalar kabi onlayn sharhlarga ham ishonishini aytishadi.
Firibgarlar jinoiy faoliyatni amalga oshirish uchun ijtimoiy tarmoqlarning kuchidan tobora koʻproq foydalanayotgan boʻlsa-da, aqlli xavf menejerlari va ularning sugʻurta kompaniyalari sugʻurta firibgarligiga qarshi kurashish vositasi sifatida ijtimoiy media maʼlumotlaridan foydalanish yoʻllarini topmoqdalar.
Mahalliy politsiya maʼlumotlariga koʻra, Buyuk Britaniyalik bir ayolni „ishqiy firibgarlik“ bilan aldashadi. Xabar qilinishicha, 50 yoshlardagi ayol ota-onasidan olingan 320 ming funt sterling miqdoridagi merosidan mahrum boʻlgan, ular keyinchalik yoʻqotishdan keyin undan voz kechgan. Tim ismi ostida oʻzini namoyon qilgan jinoyatchi 2019-yilda turmush oʻrtogʻini yoʻqotganidan soʻng, jabrlanuvchi bilan tanishuv veb-saytida uchrashgan. U avvaliga bojxona toʻlovlari nomidan 68 ming funt sterling olAdi, soʻngra undan pudratchilarni himoya qilish va jihozlarini saqlash uchun tarjimoniga toʻgʻridan-toʻgʻri 200 ming funt sterling toʻlashini soʻradi, jami yoʻqotilgan summa 320 ming funt sterlingni tashkil qiladi.
Soxta pochta joʻnatmalari
AQSH FQBsi maʼlumotlariga koʻra, 2005-yil 26-aprelda kichik Tom Zeller The New York Times gazetasida AQSh pochta joʻnatmalarini qalbakilashtirish miqdori va sifatining oshishi va undan onlayn firibgarlik uchun foydalanish haqida maqola yozgan. Soxta pul sotuvchilar bu firibgarliklarni elektron pochta yoki chat xonalari orqali amalga oshiradilar. Agar biror kishi oʻz narsasini sotishga yoki berishga harakat qilsa, qalbaki pul sotuvchilar ularni eBay kabi auktsion saytlari bilan bogʻliqligiga ishontirishadi. Hozircha bu soxta buyurtmalar orqali qancha pul olinayotganini aniqlashning imkoni yoʻq, Amerika Qoʻshma Shtatlari pochta xizmati bu millionlab deb hisoblaydi. Eng koʻp maqsadli odamlar — bu internet orqali ishlaydigan kichik chakana sotuvchilar yoki Internetda narsalarni sotadigan yoki toʻlaydigan oddiy odamlar. Qoidalarning yoʻqligi yoki qalbaki pul sotuvchilari haqida ogohlantiruvchi belgilarning yoʻqligi tufayli koʻproq odamlar zarar koʻradi.
UPS va Federal Express kabi koʻplab kompaniyalar pul joʻnatmalarini nazorat qilishni boshlash uchun Qoʻshma Shtatlar pochta xizmati bilan hamkorlik qilishni boshladilar. Shunday qilib, ular haqiqiyni soxtadan farqlay oladilar, ammo buni aytish osonroq, shuning uchun ular foydalanuvchilarni pochta orqali pul oʻtkazishda ehtiyot boʻlishga chaqiradilar. Hibsga olishlar boʻlib oʻtdi, 2004-yildan 2005-yilgacha 160 ta qalbaki pul sotuvchisi qoʻlga olindi. Ushbu hibsga olinganlarning koʻpchiligi oʻgʻirlangan pullarni naqd qilish jarayonida qoʻlga olingan. Amerika Qoʻshma Shtatlarida qalbaki pochta joʻnatmalarini yasaganlik yoki undan foydalanganlik uchun jazo oʻn yilgacha qamoq va/yoki 25 000 AQSh dollari miqdorida jarimaga tortiladi.
Sotib olishda firibgarlik
Firibgar mavjud boʻlmagan tovarlar yoki xizmatlarni reklama qilish uchun World Wide Webdan foydalanadi. Toʻlov masofadan yuboriladi, lekin tovarlar yoki xizmatlar hech qachon kelmaydi. Ushbu firibgarlar qoʻllaydigan usullar shundaki, ular ushbu soxta mahsulotlarga juda past narxlarni berishadi, ular elektron pul oʻtkazmalari orqali toʻlovlarni amalga oshirishni xohlashadi va ular buni darhol qilishni soʻrashadi. Toʻlovlar PayPal yoki kredit kartalari orqali amalga oshirilmaydi. Ushbu xizmatlar juda xavfsiz va firibgarlar uchun muammolarni keltirib chiqaradi. Bu usullarning barchasi, shuningdek, bu firibgarlik yoki yoʻqligini aniqlash usullaridir. Firibgarlikni aniqlashning yana bir usuli — maxfiylik va aloqa maʼlumotlari, yetkazib berish haqidagi maʼlumotlar, shartlar va boshqalar taqdim etilmaydi. Firibgarlar soxta doʻkonlardan foydalanadilar. Firibgarlar ishlaydigan bu soxta doʻkonlar ularni ijtimoiy tarmoqlar orqali tarqatilinadi. Bu, birinchi navbatda, ijtimoiy tarmoqlardan foydalanadigan koʻplab odamlar borligi va ularning soni kundan-kunga oʻsib borayotganligi sababli amalga oshiriladi. Ushbu doʻkonlar uzoq vaqt davomida ishlamaydi. Ular faqat bir nechta sotuvlar uchun qoladi, keyin ular harakat qilishadi va saytni yopishadi. Odatda, bu soxta doʻkonlarni aniqlashning yoʻli onlayn sharhlarni izlashdir, agar ularda sharhlar boʻlmasa, ular soxta.
Shuningdek qarang:
• Avans to'lovi firibgarligi
• Biznes manfaatlar suiste'molligi
• Karding
• Kredit karta firibgarligi
• Elektron pochta firibgarligi
• Ish bilan bog'liq firibgarliklar
• FBR
• Forex firibgarligi
• Firibgarlik
• Hijak qilingan jurnallar
• Pochta va o'tkazmalar firibgarligi
• Onlayn dorixona
• Farmasevtika
• Ishqiy firibgarlik
• Kasal chaqaloq firibgarligi
Marvin Ducksch
Marvin Duksch (1994-yil 7-martda tugʻilgan) — nemis professional futbolchisi, Bremenning „Verder “ klubi hujumchisi.
Yoshlikdagi faoliyati
Ducksch toʻrt yoshida futbol oʻynashni boshlagan va 1998-yilda BSV Fortuna Dortmund 58 akademiyasiga oʻqishga kirgan. U yerda dastlab oʻsha paytda klub murabbiyi boʻlgan otasi Klaus Ducksch tomonidan tarbiyalangan. 2002-2003-yilgi mavsumda Ducksch sakkiz yoshida Dortmundning „Borussia“ akademiyasiga qabul qilingan.
Borussia Dortmund
Ducksch Borussia akademiyasining isteʼdodli futbolchilaridan biri edi. 2011-2012-yilgi mavsumning birinchi yarmida Borussia akademiyasining U-19 jamoasi tarkibida jami 26 oʻyin oʻtkazib, 16 ta gol urgan.
2011-2012-yilgi mavsumning ikkinchi yarmida Ducksch Dortmundning ikkinchi darajali jamoasiga koʻtarildi va 2012-yil 28-yanvarda Bayer Leverkusenga qarshi uchrashuvda ilk bor maydonga tushdi. Mintaqaviy ligada „Borussiya Dortmund II“ bilan bir nechta oʻyin oʻtkazgandan soʻng, Ducksch ketma-ket beshta „Fortuna Kyoln“, „SV Elversberg“, Kyoln II, Ayntraxt Frankfurt II va „Maynts 05 II“ga qarshi oʻyinlarda maydonga tushib jami 7 ta gol uradi. „Borussia Dortmund II“ ushbu uchrashuvlardan soʻng 3-oʻringa koʻtarilib oldi.
2013-2014-yilgi mavsumda Ducksch Borussia Dortmundning asosiy jamoasiga kiritiladi va 2013-yil 3-avgustda 2013-2014 DFB-Pokal birinchi davrasidagi SV Wilhelmshaven qarshi uchrashuvda oʻzining birinchi golini kiritadi.
2014-yil iyun oyida u 2014-2015-yilgi mavsum uchun SC Paderbornga ijaraga beriladi.
St. Pauli
2016-yil 15-iyunda Ducksch Bundesliga jamoasi „Sankt Pauli“ga 3 yillik shartnoma asosida oʻtadi.
Holstein Kiel ijarasi
2017-yilning yanvarida Ducksch mavsumning ikkinchi yarmi uchun ijara asosida Holstein Kiel jamoasiga oʻtadi. 17 ta oʻyinda beshta gol uradi va toʻrtta golli uzatmani amalga oshiradi. Iyun oyida uning ijarasi uzaytirilib, 2017-2018-yilgi mavsumda ham shu jamoada qoladigan boʻladi. U 2017-2018-yilgi mavsumni 33 ta o‘yinda 18 ta gol va 12 ta golli uzatma bilan yakunlaydi.
Fortuna Düsseldorf
2018-yil iyun oyida Ducksch Bundesligaga yangi koʻtarilgan Fortuna Düsseldorf jamoasiga toʻrt yillik shartnoma asosida qoʻshiladi.
Hannover 96
Düsseldorf jamoasi tarkibida bor-yoʻgʻi bir yil oʻynagach, bu jamoani tark etib, 2019-yil 28-iyunda Hannover 96ga uch yillik shartnoma asosida qoʻshilganligi tasdiqlandi.
Verder Bremen
2021-yilning 25-avgustida Ducksch Bremenning „Verder“ jamoasiga uch yillik shartnoma asosida qoʻshiladi. Toʻrt kundan soʻng u debyut oʻyinida dubl qayd etadi.
Xalqaro faoliyati
Ducksch 2009 va 2010-yillarda Germaniya U-15 va Germaniya U-16 futbol terma jamoalarida o‘ynagan. U 2010-yilning 4-sentyabrida Stadhagenda Ozarbayjon U-17 futbol terma jamoasiga qarshi o‘tkazilgan xalqaro o‘rtoqlik uchrashuvida Germaniya U-17 terma jamoasi safida debyut qilgan. 2011-yilda Ducksch Germaniya U-17 terma jamoasi safida 2011-yilgi FIFA U-17 Jahon chempionatida ishtirok etadi. Ushbu chempionatda Germaniya uchinchi oʻrinni egallaydi. Ducksch 2011-yilgi FIFA U-17 Jahon chempionatining guruh bosqichida Ekvador U-17 milliy futbol jamoasiga qarshi o‘yinda gol urgan va 2011-yilgi FIFA U-17 musobaqasining ikkinchi bosqichida ham yana bir bor gol urishga muyassar boʻlgan.
Yutuqlari
Germaniya U17
Individual
Manbalar
<references group="" responsive="1">
Omsk
Omsk yoki Ombi — Rossiya Federatsiyasi Omsk viloyatidagi shahar, viloyat markazi. Om daryosi Irtishga quyiladigan yerda. Yirik port va temir yoʻl tuguni. Aeroport bor. Aholisi 1159,2 ming kishi (1998). Omsk aholisining soni va maydoni jihatdan Sibirda 2-oʻrinda turadi (Novosibirskdan keyin). 7 shahar tumani bor. Mashinasozlik (qishloq xoʻjaligi mashinalari, elektr priborlari va boshqalar), neftni qayta ishlash va neft kimyosi (shina, texnik rezina, plastmassa va boshqa mahsulotlar ishlab chiqarish), yengil, oziq-ovqat, yogʻochsozlik sanoat korxonalari bor. 4 teatr, tari-xiy va adabiyot, tasviriy sanʼat mu-zeylari mavjud. 1716-yilda Sibirni egallash uchun tayanch punkti sifatida qurilgan. 1782-yilgacha Om ostrogi, 1782—97 yillarda va 1804-yildan shahar. Sibir kazak qoʻshinlari (1808—1917), Gʻarbiy Sibir (1824—82) va Choʻl general-gubernatorliklari (1882—1917) markazi.
Nyu York shahrida (AQSH) yahudiylik dini
thumb| Bruklindagi Hasidik yahudiylar Yahudiylar Nyu-York shtatida 17-asrdan beri yashab keladilar. 1654-yil avgustda birinchi yahudiy koʻchmanchi Yakob Barsimson Yangi Amsterdamga kelgan. Gollandiya mustamlakasi port shahri Yangi Niderlandiya hududi uchun hukumat qarorgohi boʻlib, 1664-yilda Nyu-York shahriga aylandi.
Yahudiy koʻchmanchilarning birinchi muhim guruhi 1654-yil sentabr oyida Braziliyaning Resifi shahridan Nyu-Amsterdamga qochqin sifatida kelgan. Portugaliya hozirgina Gollandiya Respublikasidan Braziliyani zabt etdi va u yerdagi ispan va portugal yahudiylari darhol qochib ketishdi. Yangi Amsterdamdagi 23 nafar yahudiy muhojirlar guruhini bosh direktor Piter Stuyvesant kutib oldi, u dastlab ularni qabul qilishni istamagan.
Nyu-York shahridagi yahudiylar soni 1880-yildagi 80 mingdan 1920-yilda 1,6 millionga yetdi. 1910-yilga kelib, 1 milliondan ortiq yahudiylar Nyu-York aholisining 25 foizini tashkil etdi va uni dunyodagi eng yirik yahudiy shahriga aylantirdi. 2016-yil holatiga koʻra, Nyu-York shahrining taxminan 1,1 million aholisi yoki uning aholisining taxminan 12 foizi yahudiy edi. Bugungi kunda Nyu-York shtatida taxminan 1,75 million yahudiy yashaydi, bu uning umumiy aholisining taxminan 9 foizini tashkil qiladi.
Jeykob Barsimson
Jeykob Barsimson 1654-yil 22-avgustda Nyu-Amsterdamga Gollandiyaning West India kompaniyasining Peartree (de Pereboom) kemasida kelgan birinchi yahudiy muhojir edi. U tegishli ruxsatlarni oldi va kelganida oʻsha paytdagi gubernator Piter Stuyvesant yoki uning kengashi tomonidan hech qanday qarshilikka duch kelmadi. U Asser Levi bilan birga 23 yahudiy muhojirining birinchi toʻlqiniga Yangi Amsterdamda qolishga ruxsat berish uchun kurashdi.
Birinchi toʻlqin
Yakob Barsimsondan keyin Nyu-Yorkka kelgan yahudiylarning birinchi muhim guruhi 1654-yil sentabr oyida ispan va portugal inkvizitsiyalaridan qochgan 23 yahudiy muhojirdan iborat guruh edi. 1492-yilda yahudiylarning Ispaniyadan ommaviy surgun qilinishi va Portugaliyada 100 000 ga yaqin yahudiylarning majburan diniy qabul qilinishidan soʻng, koʻpchilik Yevropaning turli mintaqalariga va Yangi Dunyoga qochib ketishdi. Gollandiya Braziliyasi koʻpchilik uchun boshpana boʻldi va Resifedagi koloniya gullab-yashnagan yahudiy jamiyatiga aylandi.
1650-yillarda Portugaliya Gollandiyadan Braziliya ustidan nazoratni qaytarib oldi va tez orada inkvizitsiya boshlandi. Portugaliyaliklar Pernambukoni bosib olgandan soʻng, Resife shahridagi koʻplab yahudiylar Yangi Amsterdamga qaytish uchun qochib ketishdi. Bitta „Sent-Charlz“ kemasi Gollandiyaga ketayotganida qaroqchilar bilan toʻqnash kelganidan keyin yoʻnalishini burishga majbur boʻldi. Ispaniyaning bir nechta portlariga qoʻnishga urinib koʻrganlaridan soʻng, ular yangi Amsterdamga pasportsiz yetib kelishdi.
Bu muhojirlar ularni Yangi Amsterdamga olib kelish uchun Sent-Karlz kapitani bilan shartnoma imzolashga majbur boʻldi. Yetib kelgach, ular tranzit haqini toʻlash uchun yetarli mablagʻlari yoʻq edi. Ularning qolgan mulklari gubernator Piter Stuyvesant tomonidan kimoshdi savdosiga qoʻyilgan. Immigrantlarning toʻlovlarni toʻlash uchun hali yetarli mablagʻlari boʻlmagani uchun ikki kishi qamoqqa ham olingan.
Asser Levy
Asser Levi birinchi yigirma uchta yahudiy muhojirning eng kambagʻallari edi. U 23 muhojirga Yangi Amsterdamda yashash huquqini qoʻlga kiritgan petitsiyalarni topshirishga yordam berdi. Mustamlakadagi yahudiylarning himoyachisi sifatida Yangi Amsterdamdagi sud bayonnomasida Asser Levining birinchi eslatishi 1654-yil 15-sentabrda yahudiy muhojirlariga nisbatan adolatsiz munosabatga qarshi daʼvogar sifatida qayd etilgan. Misol uchun, Levi yahudiylarni armiyaga kirishdan ozod qilish va uning oʻrniga qoʻshimcha soliq toʻlashga majbur qilish siyosatiga norozilik bildirdi.
19-20-asrlar
Amerika yahudiylari tarixining ikkinchi davrida nemis yahudiylari hukmronlik qildi. Yahudiy xalqi tinchlik va yangi hayotni qidirishdi, ayniqsa, 19-asrda Nyu-York buni amalga oshirishi kerak edi. Koʻplab koʻchmanchilar sanʼat, biznes va adabiyotda martaba egallashni boshladilar. 1830—1880-yillar oraligʻida kamsitishdan qochib va shon-shuhrat va boylik izlab Nyu-Yorkka kelgan oʻrta sinf nemis yahudiylarining soni ortib bordi. Shahar oʻsishda davom etar ekan, yahudiy aholisi ham oʻsib bordi. 1848-yilda Nyu-Yorkdagi nemis yahudiylari birinchi yirik dunyoviy tashkilot boʻlgan B’nai B’ritni tuzdilar.
Fuqarolar urushi boshlanganda 7000 ga yaqin yahudiy Ittifoq uchun va 1500 ga yaqin Konfederatsiya uchun kurashdi. Fuqarolar urushidan keyin Nyu-York yahudiylari islohot harakati munosabati bilan diniy jihatdan koʻproq boʻlingan edi.
Katta toʻlqin
thumb| Lower East Side, Nyu-York shahri 1880-yildan 1924-yilgacha Rossiya imperiyasi, Ruminiya va Avstriya-Vengriyadan 2,5 million Ashkenazi yahudiylari Qoʻshma Shtatlarga kelishdi va deyarli 75 foizi Quyi Sharqiy tomonda istiqomat qilishdi. Nyu-Yorkdagi yahudiylar soni 1880-yilda 80 000 dan 1920-yilda 1,5 millionga yetdi. Madaniyatlarning bu yangi aralashmasi, sotsializm, sionizm va diniy pravoslavlikni oʻz ichiga olgan turli xil mafkuralar aralashmasi, oʻrta sinf, madaniyatli, siyosiy jihatdan konservativ jamiyatni ishchilar sinfiga, yahudiy tilida soʻzlashuvchi guruhga aylantirdi. 1900-yillarda yahudiylar soni bir milliondan oshib ketdi va Ikkinchi Jahon urushi oxirigacha davom etgan kamsitish siyosati tufayli ijara mulk olishlari cheklanmagan yahudiy mahallalariga toʻplanishdi. 1870-yillar va 1900-yillarning boshlari orasida yahudiylarning katta oqimi shaharga yetib kelganligi sababli, yahudiylar Quyi Sharqiy tomonni oʻzlarining tumanlariga aylantira boshladilar.
Markaziy va Sharqiy Yevropa yahudiylari 1800-yillardan 1900-yillarning boshlarigacha iqtisodiy qiyinchiliklar, taʼqiblar va ijtimoiy va siyosiy oʻzgarishlarga duch keldilar, bu esa ularning Qoʻshma Shtatlarga qochib ketishiga sabab boʻldi. Rossiyada 1881—1921-yillarda pogromlar toʻlqinlari boʻlgan.
1940-yilda Nyu-York shtatidagi 2 206 328 (1937-y.) yahudiylarning 90 foizi shaharda istiqomat qilgan. Biroq, keyingi yigirma yil davomida shahar atrofiga yangi oqimlar keldi.
Yahudiy madaniyati
Yahudiy xalqi ham oʻzlarining anʼanalarini davom ettirish va Nyu-York shahriga baʼzi madaniy jihatlarni kiritish yoʻllarini topdilar.
Begal 20-asrning boshlarida Qoʻshma Shtatlarga olib kelingan va shu qadar mashhur boʻldiki, hozir u butun dunyo boʻylab eksport qilinadi. Bu mahsulot retsepti Nyu-Yorkda joylashgan 300 ta begal hunarmandlari uyushmasi boʻlgan Bagel Bakers Local 338 tomonidan qattiq himoyalangan.
Yahudiylik
thumb| Emanu-El ibodatxonasi Shahardagi birinchi yahudiy jamoati Shearith Israel 1654-yilda tashkil etilgan. 1845-yilda asos solingan, Manxettenning Yuqori Sharq tomonidagi 5-avenyudagi Temple Emanu-El Nyu-York shahridagi eng qadimgi islohotchi yahudiy jamoati boʻlib, u mamlakatdagi eng katta va eng nufuzli islohotchilar jamoatiga aylangan. Anshe Orensanz markazi, dastlab Anshe Chesed ibodatxonasi boʻlgan, Quyi Sharqiy tomonda joylashgan va qurilish vaqtida Qoʻshma Shtatlardagi eng katta ibodatxona boʻlgan. Bino 1849-yildan beri mavjud boʻlib, u saqlanib qolgan eng qadimgi ibodatxonaga aylandi.
Örcün, Çukurova
Örcün -Karaisalı tumani Adana viloyati Turkiya davlatida joylashgan qishloq.
Nyu York shahrida (AQSH) yahudiylik dini
Yahudiylik
Borough Park aholisi asosan pravoslav va hasidik yahudiylardir. Bruklinning janubi-gʻarbiy qismidagi hududda yahudiylar birinchi marta 1900-yillarning boshlarida paydo boʻlgan. Hasidik immigratsiya Ikkinchi jahon urushidan keyin, natsistlarning qirgʻin lagerlari va Sharqiy Yevropa gettolaridan omon qolganlarning kelishi bilan boshlandi.
Örcün, Çukurova
Manbalar
<references group="" responsive="1">
Nyu York shahrida (AQSH) yahudiylik dini
Fan
Koʻpgina yahudiylar ilm-fanni oʻrganishdi va Nyu-York shahriga borishdi, masalan, 1940-yilda Qoʻshma Shtatlarga koʻchib oʻtgan Otto Loui, u yerda Nyu-York universiteti tibbiyot kolleji fakultetiga farmakologiya boʻyicha tadqiqot professori sifatida qoʻshildi. U 1936-yilda fiziologiya yoki tibbiyot boʻyicha Nobel mukofotiga sazovor boʻlgan va uni Genri Deyl bilan baham koʻrgan.
Adabiyot va teatr
1800-yillarning oxiri — 1900-yillarning boshlarida yahudiy eʼtiqodidagi odamlar oʻzlarining teatr sanʼatini Nyu-York shahri boʻylab yoyishni boshladilar. Yiddish teatri 1903-yilda Yahudiy tilida tashkil etilgan boʻlib, u Markaziy va Sharqiy Yevropadagi yahudiylar tomonidan Xolokostdan oldin foydalanilgan. Yiddish teatri asosan yahudiy xalqi va Nyu-Yorkdagi koʻchmanchilardan iborat boʻlib, yahudiy dramasi, xalq ertaklari va butun shahar boʻylab teatr madaniyatini kengaytirardi.
20-21-asrlarda koʻplab yahudiy aktyorlari va dramaturglari teatr olamiga taʼsir oʻtkazdilar. Koʻzga koʻringan misollar orasida Toni Kertis, Stiven Sondxaym, Skarlett Yoxansson va Barbra Streisand bor.
Mening baxtli oilam
Mening baxtli oilam (ჩემი ბედნიერი ოჯახი) — Nana Ekvtimishvili va Simon Gross tomonidan suratga olingan 2017-yilgi gruzin dramatik filmi. U 2017-yilgi Sundance kinofestivali Jahon kinosi dramatik tanlovi bwlimida namoyish etilgan. Filmning dunyo premyerasi 67-Berlin xalqaro kinofestivali Forum boʻlimida boʻlib oʻtgan. Nana Ekvtimishvili ham, Simon Gross ham Sofiya xalqaro kinofestivalining „Eng yaxshi rejissor“ mukofotiga sazovor boʻlishdi, u yerda ularning filmlari Xalqaro tanlovlar boʻlimiga kiritilgan.
Tateshina (Nagano)
right|thumb|270x270px| Tateshinadagi Megami koʻli Yaponiyaning Nagano prefekturasida joylashgan shaharchadir. 2019-yil 1-aprel holatiga koʻra, shaharchada 2834 xonadonda 7147 nafar aholi istiqomat qilgan, aholi zichligi esa har kvadrat kilometrga 110 nafarni tashkil etadi. Shaharning umumiy maydoni 66,87 kvadrat kilometrni tashkil etadi (25,82 mi²). Tateshina oʻzining olma bogʻlari bilan mashhur.
Geografiyasi
Tateshina markaziy Nagano prefekturasining Tateshina togʻi hududida joylashgan.
Iqlimi
Shahar issiq va nam yoz va sovuq qish bilan tavsiflangan iqlimga ega (Köppen iqlim tasnifi Dwa). Tateshinada oʻrtacha yillik harorat 10.4 C ni tashkil etadi. Yillik oʻrtacha yogʻin miqdori 1069.8 mm boʻlib, eng seryogʻin oy sentyabr hisoblanadi. Avgustda eng yuqori harorat 23.0 C atrofida va eng past harorati yanvarda, taxminan -2.1 C boʻladi.
Tarixi
Hozirgi Tateshina hududi qadimgi Shinano provinsiyasining bir qismi boʻlgan va Ashida-shuku Edoni Kioto bilan bogʻlaydigan Nakasendo shossesida post stansiyasi sifatida rivojlangan. Ashida, Yokotori va Mitsuva qishloqlari 1889-yil 1-aprelda zamonaviy munitsipalitetlar tizimining oʻrnatilishi bilan yaratilgan. Bu uch qishloq birlashib, 1955-yil 1-aprelda Tateshina qishlog‘ini tashkil qilgan. Tateshina 1953-yil 1-oktyabrda shaharcha maqomiga koʻtarildi.
Demografiyasi
Yaponiya aholini roʻyxatga olish maʼlumotlariga koʻra, Tateshina aholisi soni soʻnggi oʻn yilliklarda kamaygan.
Taʼlim tizimi
Tateshina shahar hukumati tomonidan boshqariladigan bitta davlat boshlangʻich maktabi hamda bitta davlat oʻrta maktabi va Nagano prefekturasi taʼlim kengashi tomonidan boshqariladigan bitta yuqori maktab faoliyat yuritadi.
Temir yoʻl
Shaharda yoʻlovchi temir yoʻl xizmati mavjud emas.
Teshiktepa (Qashqadaryo viloyati, Kitob tumani)
Teshiktepa — Oʻzbekistondagi madaniy meʼros obyekti. Arxeologiya yodgorligi. Obyekt davri: IX—XII asrlar. Qashqadaryo viloyatining Kitob tumanida joylashgan. Obyekt manzili: „Paxtobod“ QFY, Yangiariq qishlogʻi. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Monthault
Monthault Fransiyaning Bretan mintaqasida joylashgan kommunadir. Ille-et-Vilaine departamenti Fougères tumani tarkibiga kiradi.
Aholisi
249 nafar aholi istiqomat qiladi (2004). Aholi zichligi — har kvadrat kilometrga 30,7 nafar kishi.
Geografiyasi
Maydoni — 8,1 km2.
Chelsie Monica Ignesias Sihite
Chelsie Monica Ignesias Sihite (1995-yil 2-noyabrda tugʻilgan) — indoneziyalik shaxmatchi va Twitch strimeri. U 2011-yilda FIDE xalqaro ayol ustasi (WIM) unvonini oladi va beshta shaxmat olimpiadalarida Indoneziya sharafini himoya qiladi (Xanti-Mansiysk 2010, Istanbul 2012, Tromso 2014, Boku 2016, Batumi 2018).
Shaxmatdagi faoliyati
2011-yil iyun oyida Tarakan shahrida oʻtkazilgan ASEAN+ 12+ yosh toifasidagi shaxmat boʻyicha chempionatda „Ayollar xalqaro ustasi“ unvoniga sazovor boʻladi. U 6,5 ochko (+5 =3 −1) toʻplaydi va Võ Thi Kim Phung va Jansaya Abdumalik bilan birgalikda birinchi oʻrinni egallaydi. Ammo tay-breklarda yutqazib, uchinchi oʻrinni egallaydi. link=//upload.wikimedia.org/wikipedia/commons/thumb/8/8a/Sihite_Chelsie_Monica.jpg/220px-Sihite_Chelsie_Monica.jpg|thumb| Chelsie 2012-yilgi shaxmat boʻyicha yoshlar oʻrtasidagi jahon chempionatida 2012-yil avgust oyida u Afinada shaxmat boʻyicha oʻsmirlar oʻrtasidagi jahon chempionatida ishtirok etadi. U 8,5 ball (+8 =1 −4) toʻplab, sakkizinchi oʻrinni egallab, gʻolib Guo Qidan bir ochko ortda qoladi.
2012-yil sentabr oyida Istanbulda boʻlib oʻtgan 40-shaxmat olimpiadasida u oʻzining birinchi "Ayol grossmeyster " unvonini qoʻlga kiritadi. U 8 ochko (+7 =2 −1) toʻplaydi. Bu Betul Jemre Yildiz va Irina Krushdan keyin uchinchi eng yaxshi individual koʻrsatkich hisoblanar edi. Ushbu musobaqada Indoneziya terma jamoasi umumiy hisobda 24-oʻrinni egallaydi.
2015-yil noyabr oyida u Jakartada shaxmat boʻyicha ayollar oʻrtasidagi Indoneziyaning 45-milliy chempionatida gʻolib boʻladi. U 8 ochko toʻplab (+6 =4 −0),Shanti Nur Abida va Medina Varda Auliyadan yarim ochko oldinga oʻtib ketadi. Yakuniy natijalarga koʻra birinchi oʻrinni egallab chempionlikni qoʻlga kiritadi.
2019-yil iyun oyida u Yogyakarta shahrida boʻlib oʻtgan JAPFA shaxmat boʻyicha ayollar grossmeyster turnirida ikkinchi ayol grossmeysterlik darajasini qoʻlga kiritadi. U 6 ochko (+3 =6 −1) toʻplab, gʻolib Lương Phương Xạnhdan bir ochko ortda qoladi va turnirni beshinchi oʻrinda yakunlaydi.
2020-yil oktabr oyida u Osiyo xalqlari (mintaqalari) ayollar onlayn kubogida ishtirok etadi. U turnir bosqichida 5 ochko (+5 =0 −4), pley-off bosqichida esa 3,5 ochko (+3 =1 −2) toʻplaydi. Indoneziya terma jamoasi turnir bosqichida oltinchi oʻrinni egallaydi va finalda faqat Hindistonga yutqazib, ikkinchi oʻringa sazovor boʻladi.
Manbalar
<references group="" responsive="1">
Rossiyadagi qozoqlar
Rossiyadagi qozoqlar - qozoq rossiyaliklar. Qozoqlar Rossiya Federatsiyasining tub aholisi boʻlib, mamlakatdagi barcha etnik guruhlar orasida oʻninchi oʻrinni egallaydi. 2010-yilgi aholini roʻyxatga olish maʼlumotlariga koʻra, Rossiya Federatsiyasidagi qozoqlar soni 647 ming kishi edi. Rossiyalik qozoqlarning aksariyati Qozogʻiston — Rossiya chegarasida yashaydi. Eng yirik jamoalar Astraxan (149 415), Orenburg (120 262), Omsk (78 303) va Saratov (76 007) viloyatlarida yashaydi.
Aholi punktlari soni, tavsifi
thumb|300x300px| 1925—1929-yillarda Qozogʻiston SSR chegaralarining oʻzgarishi. Qozogʻiston Respublikasi mustaqilligi eʼlon qilinganidan keyin koʻplab etnik qozoqlar Rossiyada, asosan, Qozogʻiston bilan chegaradosh viloyatlarda qolishdi
Qozoqlar Rossiyada tatarlar,boshqirdlar va chuvashlardan keyin toʻrtinchi yirik turkiy etnik guruh va mamlakatdagi oʻninchi yirik etnik guruhdir 2010-yilgi aholini roʻyxatga olish maʼlumotlariga koʻra,Rossiya Federatsiyasidagi qozoqlar soni 647 ming kishini, erkaklar va ayollar soni esa taxminan bir xil.Bu umumiy aholining 0,45 % ni tashkil qiladi.Shu bilan birga, qozoqlarning 63,12 foizi qishloqlarda yashaydi (ruslar atigi 23,16 foizi). 2002-yilgi aholini roʻyxatga olish maʼlumotlariga koʻra, Rossiyadagi qozoq aholisi nisbatan yosh-oʻrtacha yoshi 30,2 yosh (taqqoslash uchun, ruslar uchun — 37,6 yosh, chechenlar uchun — 22,8 yosh). Qishloqlarda qozoqlarning nikohi qozoq etnik guruhlari oʻrtasida boʻlsa, shaharlarda millatlararo nikohlar soni sezilarli.
2002-yilgi aholini roʻyxatga olish maʼlumotlariga koʻra,Rossiyadagi qozoqlarning 72 foizi qozoq tilida gaplashadi, qishloq joylarda — 90 foizdan koʻproq, shaharlarda-kamroq. Deyarli barcha qozoqlar (98,3 %) rus tilini yaxshi biladi, chunki Rossiya qozoqlari aholining asosiy qismini tashkil etuvchi hududlarda faqat oz sonli istiqomat qiladi, qozoqlar koʻp boʻlgan maktablarda esa rus tilida taʼlim beriladi. Qozoq tilini oʻrgatadigan maktablar kam va ular odatda ixtiyoriy ravishda oʻqitiladi.
Butunjahon qozoqlar assotsiatsiyasi raisining birinchi oʻrinbosari Kaldarbek Naymanbayevning soʻzlariga koʻra, 2003-yilda Rossiyada 1 milliondan ortiq etnik qozoqlar boʻlgan va ularning asosiy muammosi ona tilini bilmaslik yoki deyarli toʻliq bilmaslik boʻlgan.
Migratsiya
Rossiyalik qozoqlarning bir qismi Qozogʻiston va boshqa mamlakatlarga koʻchib ketishadi, qozoq emigrantlarining asosiy qismi esa Qozogʻistonga etnik repatriatsiya dasturi boʻyicha repatriant sifatida keladi. Qozogʻistondan Rossiyaning chegara hududlariga qozoqlarning migratsiyasiga qarshi ham bor. Qozogʻiston Respublikasi Statistika agentligi maʼlumotlariga koʻra, 2008-yilda 2000 dan ortiq etnik qozoqlar mamlakatni tark etgan va 7000 dan ortiq repatriantlar kelgan. Rossiya shaharlaridan Olmaota va Nur-Sultonga qozogʻistonlik mutaxassislarning ketishi kuzatilmoqda (Rossiya Federatsiyasi Davlat statistika qoʻmitasi maʼlumotlariga koʻra, 2006-yildan buyon ular kamaymoqda). Qarama-qarshi harakat ham kuzatiladi.
Rossiya hududlarida qozoqlarning tarqalishi (2010-yilgi aholini roʻyxatga olish maʼlumotlariga koʻra)
right|thumb|350x350px| 2010-yilgi aholini roʻyxatga olish maʼlumotlariga koʻra Rossiya hududlaridagi qozoqlarning ulushi.
Rossiyaning viloyatlari va shaharlaridagi qozoqlarning ulushi (2010-yilgi aholini roʻyxatga olish maʼlumotlariga koʻra)
thumb|459x459px| 2010-yil OFO va NKFO tomonidan qozoqlarni shahar va qishloqlarga joylashtirish % thumb|400x400px| 2010-yil Volga federal okrugining shahar va qishloq joylarida qozoqlarni joylashtirish; % thumb|640x640px| 2010-yil Ural FO qozoqlarining shahar va qishloqlarda yashashi,% right|thumb|350x350px| Rossiya sub’ektlari boʻyicha qozoqlarning ulushi (2010-yil aholi roʻyxati) 2010-yilgi aholini roʻyxatga olish maʼlumotlariga koʻra, tumanlardagi qozoqlarning ulushi (ularning ulushi 10 % dan ortiq):
Volga boʻylab
Janubiy Volga qozoqlarining aksariyati Bukey Oʻrdasining avlodlari, shuningdek, Umumiy Sirtdagi tarixiy qabilalardan koʻchib kelganlarning avlodlari.
Astraxan viloyatida Rossiyadagi eng katta jamoa-149 415 qozoq istiqomat qiladi. Ular mintaqa aholisining 16,3 foizini tashkil qiladi-ruslardan keyin ikkinchi yirik etnik guruh. Volodar tumanida ular aholining koʻp qismini (68,05 %) tashkil qiladi-qozoqlar ulushi boʻyicha eng katta tuman, Xarabali, Krasnoyarsk va mintaqaning boshqa hududlarida koʻplab qozoqlar mavjud. 2005-yilda Astraxan pedagogika institutining „Qozoq tili va adabiyoti oʻqituvchisi“ mutaxassisligi boʻyicha oʻqishni boshlagan. Viloyatda „Joldastik“ qozoq madaniyati va tili jamiyati faoliyat yuritadi, „Oq arna“ gazetasi nashr etiladi. Oltinjar qishlogʻi yaqinida buyuk qozoq kuychisi, bastakor Qurmangazi Sagʻirbayevich maqbarasi joylashgan boʻlib, u 1996-yilda Qozogʻiston mablagʻlari hisobidan qayta qurilgan.
Saratov viloyatida qozoqlar aholining 3,1 foizini tashkil qiladi-ruslardan keyin ikkinchi eng katta etnik guruh. 1771-yilda qalmoqlar Volga boʻyida Jungriyaga koʻchirilgandan soʻng qozoqlar XVIII asr oxiridan Saratovga Volga boʻyida joylasha boshlagan. Hozirgi Saratov viloyati hududida joylashgan qozoqlar 1801-yilda Volga boʻyida imperator Pavel I tomonidan ularga berilgan Bukey Oʻrdasidan kelib chiqqan. Saratov viloyatidagi qozoqlar asosan Volga boʻyida yashaydi.Qozoq aholisining asosiy qismi Aleksandrovo-Gayskiyda (qozoqlar aholining katta qismini tashkil qiladi — 52 %), Ozinskiyda (28 %), Novuzenskiyda (25,2 %), Perelyubskiyda (10,2 %), Dergachevskiyda (20,8 %) yashaydi, Sankt-Peterburg (9,6 %, boshqa maʼlumotlarga koʻra 20,5 %), Krasnokutsk (13,0 %), Ershovskiy (9 %), Fedorovskiy (10,6 %), Krasnopartizanskiy (9,9 %), Marxovskiy (taxminan 5 ming kishi), 7 % aholi), Engels (2,0 %), Rovno (18,5 %) tumanlarida yashaydi. Saratov viloyati qozoqlari).
Volgograd viloyatida qozoqlar ruslardan keyin ikkinchi oʻrinda turadi (46223 kishi). Ular asosan Volga boʻyida yashaydilar. Shunday qilib, Pallasov tumanidagi 48 ming aholining 50 foizdan ortigʻini qozoqlar tashkil etadi. Staropoltava tumanida 18 % (taxminan 5 ming kishi), Nikolaevskiyda — 11 % dan ortiq (4 ming kishi), Bykovskiyda — 10 % dan ortiq (3 ming kishi).
Volga boʻyining boshqa viloyatlaridan qozoqlar Samara viloyatida (15 ming) va Qalmogʻiston Respublikasida (5 ming) yashaydi.
Burgpreppach
Burgpreppach Germaniyaning Bavariya yerida joylashgan kommunadir. Ushbu kommuna Haßberge tumani tarkibiga kiradi. Maydoni — 38,75 km2. Aholisi — 1396 kishi (2010).
Hududi
Burgpreppachning hududi km2dir. Dengiz sathidan oʻrtacha m balandlikda joylashgan.
Sergey Galitskiy
Sergey Nikolayevich Galitskiy (rus. Сергей Николаевич Галицкий, uylanishidan oldingi familiyasi Arutyunyan) - Rossiyalik tadbirkor, «Magnit» savdo belgisi asoschisi va egasi, Krasnodar futbol klubi egasi va prezidenti. Yahudiy oilada tugʻulgan.
Galina-ye Kuchak
<templatestyles src="Module:Infobox/styles.css"> Galineh-ye Kuchak (, shuningdek, Galīneh-ye Kūchak sifatida romanlashtirilgan; Galīneh-ye Soflá)  — Eron, Gʻarbiy Ozarbayjon viloyati, Sardasht tumani Markaziy tumanidagi Baryaji qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, aholi soni 33 kishi nafar hamda 6 ta oiladan iborat.
Aleksandr Sidorov
Aleksandr Viktorovich Sidorov ( 1990-yil 28-iyulda tugʻilgan, Buxoro, Oʻzbekiston SSR, SSSR ) — professional oʻzbek, rus bilyardchisi, Xalqaro toifadagi Oʻzbekiston sport ustasi. 2016-yilda ,,Aralash piramida” yo‘nalishi bo‘yicha jahon chempioni. So‘nggi bir necha yil ichida u Piramida-rus bilyardi bo‘yicha dunyoning yetakchi o‘yinchilaridan biri (jumladan, O‘zbekistonning ham).
Biografiyasi va faoliyati
Aleksandr 8 yoshida mustaqil bilyard o‘ynashni boshlagan. 12 yoshidan kichik tijoriy o‘yinlarda (pul evaziga) o‘ynay boshlagan va 17 yoshida O‘zbekistonning eng kuchli bilyardchilaridan biriga aylangan (xususan, ikki marta Buxoro viloyatining kattalar o‘rtasidagi chempionatida g‘olib bo‘lgan). 17 yil ichida turnirlardan olingan mukofot pullarini yig‘ib, o‘z o‘yin darajasini oshirish va professional imkoniyatlarga ega bo‘lish maqsadida Aleksandr Moskvaga ko‘chib o‘tishga qaror qilgan. Avvaliga u bilyardni avtoservisdagi ish bilan birlashtirishiga to‘g‘ri kelgan, lekin taxminan bir yil o‘tgach, birinchi navbatda Moskvada, keyin esa Sankt-Peterburgda tijoriy uchrashuvlarda o‘ynab, kelgusi hayotida faqat bilyard bilan shug‘ullanish uchun yetarli pul topa boshlagan. Sidorovning sportdagi karyerasi voqealari orasida uning dunyoning eng yaxshi o‘yinchilari qatoriga kirgunigacha Kreml kubogi (2010) va Jahon chempionati (2011)dagi debyut ishtirokini ta’kidlash mumkin.
Aleksandr bilyard olamida katta shon-shuhratga faqat 2012-yilda, Moskva piramidasining ,,Imperiya” klubi kubogida qatnashib, u yerda sensatsion g‘alaba qozonganidan so‘ng erishgan(turnirda o‘sha davrning bir qator eng yaxshi professional o‘yinchilari ishtirok etgan). Shuningdek, ushbu g‘alabadan so‘ng bilyardning ashaddiy ishqibozi Grigoriy Leps kutilmaganda Sidorovga e’tibor qaratgan va unga o‘yinning nozik jihatlarini o‘rgatishi uchun birga gastrol safariga ketishni taklif qilgan. Aleksandr rozi bo‘lgan va shu bois bir necha hafta davomida turnirlarni o‘tkazib yuborishga majbur bo‘gan. Biroq u qo‘shiqchi bilan uchrashgan va birga o‘tkazgan sayohati haqida ijobiy taassurotda bo‘lgan.
2012-yilgi ,,Imperiya kubogi”dagi g‘alabasidan so‘ng, Aleksandning norasmiy tijoriy o‘yinlarga ko‘p e’tibor qaratganiga qaramay, to‘laqonli professional faoliyati boshlangan. 2013-yilda u ,,Imperiya kubogi” g‘olibi unvonini himoya qilgan va boshqa bir qancha yirik turnirlarda, jumladan, ,,Kirov-Million”da finalda Aleksandr Palamarni mag‘lub etgan.
2014-yilda Sidorov ketma-ket uchinchi marta Imperiya kubogi finaliga chiqqan, biroq hal qiluvchi bahsda Sergey Krijanovskiyga imkoniyatni boy bergan. O‘sha yili Sidorov Jahon kubogida bosqich chempioni (bosqichda jami 136 ishtirokchi qatnashgan), aralash piramida bo‘yicha jahon chempionatining yarim finalchisi va hatto klassik piramida intizomida so‘nggi professional turnirlardan birining g‘olibi bo‘lgan.
Aleksandrning so‘nggi (hozircha) yirik g‘alabasi 2017-yilda bo‘lgan. Unda Aleksandr Kreml kubogida Sergey Krijanovskiy, Dmitriy Belozerov va Aziz Madaminov kabi o‘yinchilarni, eksperimental aralash piramida formatida o‘tkazilgan finalda esa Razmik Vardanyanni yirik 30:15 hisobda mag‘lub etgan. Keyingi yillarda ham Sidorov odatdagidek yuqori natijalarni ko‘rsatishda davom etgan (masalan, 2018-yilgi Kreml kubogi va 2019-yil Savvidi kubogi yarim finalida) va bugungi kungacha dunyodagi eng kuchli bilyardchilardan biri bo‘lib qolmoqda.
Bilyard bahslarida Aleksandr, boshqa narsalar qatori, o‘yinlar paytida o‘zining qat’iy vazmin (hurmatl qilarli) xatti-harakati va ,,ehtiyotkor” o‘yin uslubi, ya’ni g‘alaba qozonishga bo‘lgan ishonch va xavfli hujumlarni qo‘llash foizining kamligi bilan mashhur. U Moskva piramidasini o‘zining sevimli turniri deb ataydi.
Aleksandr Sidorov Xabarovskda istiqomat qiladi.
Akop Sarkisov byusti
Akop Sarkisov byusti — Oʻzbekistondagi madaniy meʼros obyekti. Monumental sanʼat yodgorligi. Obyekt davri: 1990-yil. Sirdaryo viloyatining Yangiyer shaharda joylashgan. Obyekt manzili: Yangiyer shahar. Koʻchmas mulkka boʻlgan huquq: Davlat mulki. Sirdaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Brockscheid
Brockscheid Germaniyaning Rheinland-Pfalz yerida joylashgan kommunadir. Ushbu kommuna Vulkaneifel tumani tarkibiga kiradi. Maydoni — 2,05 km2. 207 nafar aholi istiqomat qiladi (2010).
Hududi
Brockscheidning hududi km2dir. Dengiz sathidan oʻrtacha m balandlikda joylashgan.
Zebo Gʻaniyeva
Urushdan oldin
Zebo Gʻaniyeva 1923-yil 20-avgustda Oʻzbekistonning Guliston (baʼzi maʼlumotlarga koʻra, Ozarbayjonning Shamaxi ) shahrida tugʻilgan. Zeboning otasi ozarbayjon, onasi oʻzbek edi. 14 yoshida u tirik ota-onasi boʻlgan holda yetim boʻlib qoladi — 1937-yilda Zeboning onasi qatagʻonga uchradi, otasi Posho Gʻaniyev esa qizining hayotini saqlab qolish uchun uni tashlab ketishga majbur boʻladi. Oʻsha yili Zebo Toshkentga joʻnab ketdi va u yerda Oʻzbekiston filarmoniyasining xoreografiya boʻlimiga oʻqishga kirdi. 1940-yilda Zebo Moskvaga koʻchib oʻtdi va u yerda Rossiya davlat teatr san'ati institutining aktyorlik boʻlimiga oʻqishga kirdi. A.V. Lunacharskiy nomidagi Moskva davlat teatr sanʼati institutining talabasi boʻlganida, urushning dastlabki kunlarida u yuz minglab sovet talabalari singari frontga borishga koʻngilli ravishda qatnashishga qaror qilgan. Gʻaniyeva qisqa muddatli otish kurslariga yuborilib, u yerda pulemyotdan foydalanish va merganlik miltigʻidan otishni oʻrgandi, shuningdek, razvedkachilik sanʼati bilan ham yaqindan tanishdi. 7-noyabr 1941-yilda 3-Moskva kommunistik diviziyasi tarkibida Qizil maydondagi paradda qatnashdi, shundan soʻng darhol vatanni himoya qilish uchun joʻnadi.
Ikkinchi jahon urushi
Qizil Armiya askari Zebo Gʻaniyeva (harbiy chaqiruv joyi -Krasnopresnenskiy RVC, Moskva viloyati, Moskva shahri, Krasnopresnenskiy tumani ) −1941-yil 16-oktabrdan Qizil Armiya safida Leningrad va Shimoliy-Gʻarbiy frontlarda jang qilgan. Radio operatori sifatida u razvedka guruhlari tarkibida front chizigʻini 16 marta kesib oʻtgan, u yerdan radio orqali uzatilgan va dushman haqida muhim maʼlumotlarni olib kelgan. U diviziondagi eng yaxshi snayperlardan biri hisoblangan.
1941-yil oktabr oyida u 3-Moskva kommunistik diviziyasida snayperchi boʻldi va u yerda snayperlik mahoratini oshirishda davom etdi. 1942-yil yanvarda 3-Moskva kommunistik diviziyasi negizida 130-oʻqchilar diviziyasi tuzildi. 1942-yil bahorida u diviziya tarkibida Shimoliy-Gʻarbiy frontga keldi va faol harbiy harakatlarga qoʻshildi. Oʻzining jangovar doʻsti Nina Solovey bilan Zebo Gʻaniyeva bilan birgalikda diviziyada snayperlar harakatini tashkil etish tashabbusi bilan chiqdi. 1942-yil 12-apreldan 23-maygacha Chernoye, Lunevo, Ojetsi va Diagilevo qishloqlari hududida faoliyat yuritayotgan ushbu diviziyaning 151-alohida motooʻqchi razvedka batalonining razvedkachi snayperi Zeboa Gʻaniyeva 20 ta dushmanni yoʻq qilgan. V.S. Murmantsevaning "Sovet ayollari Ulugʻ Vatan urushida" kitobiga koʻra, u qisqa vaqt ichida 21 ta fashistni oʻldirgan. Rassom Toir Salahovaning xotiralaridan suhbatlarning birida Gʻaniyeva: "Toir, men bir yuz yigirma toʻqqizta fashistni oʻldirdim " degan.
Jasorat
1942-yil 23-may kuni, Leningrad viloyati, Molvotitskiy tumani, Bolshoe Vragovo qishlogʻi uchun boʻlgan jangda, Zebo Gʻaniyeva katta muvaffaqiyatga erishdi. Qoʻmondonlikdan Bolshoe Vragovo qishlogʻidagi nemis garnizoniga snayperdan oʻq otish topshirigʻini olgan Gʻaniyeva qishloqning sharqiy tomonidagi balandlikka chiqdi. Tank otryadining hujumi natijasida fashistlar qishloqdan chekinishni boshlaganlarida, Zebo Gʻaniyeva toʻqqiz nafar jangchi guruhini tuzib, chekinayotgan dushmanga snayperdan oʻq uzdi. Gʻaniyevaning oʻzi oldinga siljib, olti nafar dushmanni otib tashladi. Bu vaqtda kichik leytenant Marchenko qoʻmondonligi ostidagi guruh qishloqning oʻzida allaqachon jang qilardi. Marchenko Gʻaniyevaga yordam koʻrsatishni soʻrab xabarchi yubordi. 130-piyoda diviziyasining 528-piyoda polki komandiri mayor Pavlovdan yana olti nafar jangchini qabul qilib, Zebo Gʻaniyeva 15 nafar jangchi guruhi bilan Marchenko otryadiga yordam berish uchun yoʻl oldi. Yordamga ketayotganda guruhni bino vayronalari orasida joylashgan pulimyotdan oʻqqa tutishgan. Zebo Gʻaniyeva jangchilardan biri bilan birga pulemyotchining pozitsiyasini orqa tomondan chetlab oʻtib, uni yoʻq qilgan. Shu vaqtda ular kuchli minomyotdan oʻqqa tutilgan, natijada Gʻaniyeva jarohati olgan. Ammo bu vaqtga kelib, uning guruhi allaqachon Marchenko otryadi bilan bogʻlangan edi va birgalikdagi saʼy-harakatlar bilan dushman qishloqdan haydab chiqarilgan.
Jarohat va davolanish
Ogʻir yaralangan kichik leytenant Zebo Gʻaniyeva oʻz hayotini xavf ostiga qoʻyib, uning safdoshlari Nina Solovey, Fyodor Kirillov va Yakov Kolyakoni jang maydonidan olib chiqdi. Gʻaniyevani moʻjizaviy tarzda samolyotda Moskvaga joʻnatishga muvaffaq boʻlindi. U kasalxonaga tushdi, u yerda unga Mariya Fedorovna Shvernik davoladi, u Zeboning hayotini saqlab qoldi. Gʻaniyeva qondan zaharlanib vafot etayotgan edi. Oʻn bir oy davomida Mariya Fedorovna Zeboning toʻshagidan chiqmadi va nihoyat Zebo oyoqqa turganida, xursandchilikdan yigʻlab: "Barcha oddiy ayollar 9 oy bolani koʻtarib yurishadi, lekin men sizni 11 oy davomida koʻtarib yurganman", degandi.